আকরামুজ্জামান খান
আকরামুজ্জামান খান (১৮৮৫-১৯৩৩) ছিলেন সমাজসেবী। তার জন্ম বিহারের সাসারাম মহকুমায় হলেও পৈতৃক নিবাস ছিল মানিকগঞ্জের দাদারোখীতে। মুসলমান সমাজে শিক্ষা বিস্তারে তার ভূমিকার জন্য সরকার কর্তৃক খান বাহাদুর উপাধি লাভ করেন। আকরামুজ্জামান খান প্রশাসনের উচ্চ পদস্থ কর্মকর্তা হিসেবে বিভিন্ন অঞ্চলে শিক্ষা ও সমাজ-সেবামূলক প্রতিষ্ঠান স্থাপন করেন। ১৯১৭ সালে বৃহত্তর বরিশালের ভোলায় হাইস্কুল স্থাপন করেন এবং ১৯২২ সালে ফেনীতে (বর্তমানে জেলা) নোয়াখালী জেলার প্রথম কলেজ প্রতিষ্ঠা করেন।